— Якой бы ні была напружанай праца, але ў прыярытэце ў мяне сям’я. З часам разумееш, не існуе нічога даражэйшага за блізкіх людзей. Мы з мужам стараемся планаваць свае графікі такім чынам, каб больш часу ўдавалася праводзіць разам. Цяпер гэта цэніцца значна больш, чым, напрыклад, пяць гадоў таму. Дзень ляжання на канапе не параўнаць з паўгадзінным шпацырам разам. І ў складаную хвіліну праца не абдыме цябе і не супакоіць: маўляў, усё будзе добра!